מארט לאר

מארט לאר (באסטונית: Mart Laar; נולד ב-22 באפריל 1960 בוויליאנדי) הוא פוליטיקאי, מדינאי והיסטוריון אסטוני. כמנהיג של המפלגה השמרנית "מפלגת המולדת", כיהן פעמיים כראש ממשלת אסטוניה בשנים 1994-1992 וב-2002-1999.

התחלת דרכו
לאר נולד ב-1960 בוויליאנדי כבנם של טניס (Tõnis) לאר ואיימה לבית וולי.

בוגר אוניברסיטת טרטו בשנת 1983, סיים שם את התואר השני בשנת 1995, ואת הדוקטורט בשנת 2005.
בתקופת השלטון הסובייטי היה מורה להיסטוריה ויועץ במשרד התרבות של הרפובליקה הסוציאליסטית הסובייטית האסטונית בנושא שמירת המורשת ההיסטורית. 
לאר כתב ספרים רבים על ההיסטוריה של אסטוניה ורוסיה, לימד היסטוריה באוניברסיטת טאלין, כיהן בזמנו כיושב ראש אגודות הסטודנטים האסטונים, מאחר יותר - כיושב ראש מועצת ההיסטוריונים של הקרן למען המורשת האסטונית ועמד בראש החברה להיסטוריה אסטונית.  
ספרו החשוב ביותר היה "מלחמה ביערות: מאבקה של אסטוניה להישרדות 1956-1944" (War in the Woods: Estonia's Struggle for Survival, 1944-1956)(1992) שהוקדש ל"אחי היער", חברי קבוצות ההתנגדות האנטי-סובייטית. בשנת 2006 זכה בפרס ע"ש מילטון פרידמן של מכון קאטו, על תרומתו המשמעותית להתקדמות אל החרות.

הקריירה הפוליטית
ממשלתו הראשונה (1994-1992)
חבר במפלגה הלאומנית-נוצרית דמוקרטית "איחוד המולדת" (אוניו פרו פאטריה, או "איסאמאליט"), נבחר לאר ב-21 באוקטובר 1992 לראש הממשלה הראשון אחרי תקופת המעבר שלאחר הכרזת העצמאות של ארצו. בתקופת שלטונו בוצעו הרפורמות הכלכליות הכי דרסטיות שבמרחב הפוסט סובייטי.  

בעת הקדנציה הראשונה כראש ממשלה התפרסם לאר ככלכלן מיומן ורפורמטור מצליח. הרפורמות התנהלו תחת הסיסמה  (לנקות את המקום!) והתבססו על טיהור החיים הפוליטיים  מהשיטות ומאנשי הבילוש והשררה של המשטר הקומוניסטי, על שינויים בבנקאית ובמגמה הגאו-פוליטית - עם הפניית המסחר בעיקר אל המערב והפסקת התלות הכלכלית בקשרים עם רוסיה ועם מרחב הסובייטי לשעבר. לאר הטביע את חותמו גם על המדיניות כלפי המיעוטים הלאומיים במדינה.

ממשלתו נפלה כעבור שנתיים עקב הצבעת אי אמון כשהואשם על ידי האופוזיציה, בין השאר, כי לא אמר את האמת לגבי 2.3 המיליארדים של שטרות רובלים סובייטיים (שנאספו בעת הנהגת המטבע הלאומי האסטוני - קרונה) שנמכרו לא רק לבנק המרכזי הרוסי, בהתאם להסכמים, אלא, בתיווך שני אנשי עסקים אסטונים שהיו שותפים לו בחברת "מאג", גם למשטר הרפובליקה הצ'צ'נית  של "אישקאריה" שנמצאה במלחמה נגד רוסיה. הועלתה בקורת גם נגד הסכם רכישת נשק בשווי של 50 מיליון דולר מהתעשייה הצבאית הישראלית.

ממשלתו השנייה (2002-1999)
בימי ממשלתו השנייה ידעה אסטוניה תנופה גדולה של צמיחה הכלכלית, לקראת הכניסה לאיחוד האירופי (הכניסה הרשמית התחוללה ב-2004). בתקופה הזאת ביצעה ממשלתו של מארט לאר תהליך של הפרטה, רפורמות במס (הנהגת מס פרופורציוני "שטוח") ובבנקאות. בשנת 2002 איבד את הרוב הפרלמנטרי וסיים את כהונתו.

פעילותו אחרי 2002
בשנת 2006 שימש לאר כיועץ של הממשל הגאורגי של הנשיא מיכאיל סאקשווילי ובשנת 2008 כיועץ לממשלת מולדובה.
מארק לאר מקדיש תשומת לב מיוחדת לחשיפתם וגינויים של פשעי ה"קומוניזם".
הוא חבר במוסד המייעץ של האיגוד האירופי למורי היסטוריה (EUROCLIO), כמו כן חבר במועצה המיעצת הבינלאומית של הקרן לזיכרון קרבנות הקומוניזם.
"מויזאון הטרור" (הקומוניסטי) בבודפשט העניק לו את הפרס ע"ש שנדור פטפי על תרומותיו בחקר פשעי ה"קומוניזם".
בשנת 2006 התאחדה מפלגתו "איחוד המולדת" עם מפלגת "רס פובליקה"  לתוך מפלגה שמרנית אחת - מפלגת המולדת והרפובליקה (פרו פאטריה ורס פובליקה). מטעמה הוא כיהן בממשלת הקואליציה של אנדרוס אנסיפ כשר הביטחון בין השנים 2011-2012. בשנים 2007-2012 כיהן כיושב ראש מפלגת "איחוד המולדת והרפובליקה".
ב-18 בפברואר 2012 לקה לאר באירוע מוחי וכעבור שלושה חדשים התפטר מתפקיד שר הביטחון. עבר תהליך שיקומי שנמשך עד אוקטובר 2012.

מארט לאר נשוי ויש לו שני ילדים.

מבחר ספרים ופרסומים
 Der vergessene Krieg : die bewaffnete Widerstandsbewegung in Estland 1944 - 1956, Grenader, Tallinn (2005), .
(המלחמה הנשכחת: ההתנגדות המזוינת באסטוניה 1956-1944) 
 Estland im Zweiten Weltkrieg, (2005), 
(אסטוניה במלחמת העולם השנייה)
 Der rote Terror : Repressalien der sowjetischen Besatzungsmacht in Estland, (2005), 
(הטרור האדום:תגובות התגמול של שלטון הכיבוש באסטוניה)
 Streifzug durch die estnische Geschichte, (2005), 
(מסע דרך ההיסטוריה האסטונית)
 Äratajad (2005) (המעוררים:ההתעוררות הלאומית של המאה ה-19 באסטוניה ונושאי דגלה"
 Emajõgi 1944 (2005)  (אמיוגי 1944)
 Sinimäed 1944 (2005)  (ההרים הכחולים 1944)
 Das estnische Wirtschaftswunder (2002)
(הנס הכלכלי האסטוני)
 Estonia: little country that could (2002)
(אסטוניה - ארץ קטנה שיכולה)
 Eesti uus algus (2002)  (התחלה חדשה לאסטוניה)
 Back to the future: 10 years of freedom in Central Europe (2001)
(מבט אחורה את העתיד:עשר שנות חירות במרכז אירופה)
 Eesti Vabadussõda ja Suurbritannia 1918 – 1920 (1998)
(מלחמת העצמאות האסטונית ובריטניה)
 Isamaa ilu hoieldes (1997) (שמירה על יופיה של המולדת)
 Ajalugu 5. klassile (1997) (היסטוריה לכיתה ה)
 Teine Eesti: Eesti iseseisvuse taassünd 1986–1991 (1996)
(אסטוניה השנייה: לידתה מחדש של עצמאות אסטוניה)
 Raamat Jakob Hurdast (1995) (ספר על יאקוב הורדה)
 The challenge for Europe (1994) (האתגר בפני אירופה)
 Metsavennad (1992) (אחים ביער - מלחמה ביערות)
 14. juuni 1941 (אנטולוגיה, 1990)
(14 ביוני 1941)
 Kodu lugu (1989) (סיפור הבית)
 Eesti Leegion sõnas ja pildis (2008)
(הלגיון האסטוני במילים ובתמונות)

קישורים חיצוניים

 בלוג של מארט לאר 
 על הנס הכלכלי של אסטוניה
Vincent Bénard Mart Laar et le miracle estonien
 How Estonia Did It: From Soviet Republic to European Economic Model

הערות שוליים

קטגוריה:ראשי ממשלת אסטוניה
קטגוריה:פוליטיקאים אסטונים
קטגוריה:היסטוריונים
קטגוריה:שרי הגנה
קטגוריה:מעוטרי אות לגיון הכבוד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר הוורד הלבן של פינלנד
קטגוריה:ילידי 1960